
Je li se smije uzeti u obzir dojenje koje nije proisteklo iz gladi djeteta ?


* 
* 
* 
* 
* 
* 
* 

 

Je li se smije uzeti u obzir dojenje koje nije proisteklo iz gladi djeteta ?
============================================================================

 

Aiša, radijallahu anha, pripovijeda: ”Jednom, Poslanik, sallallahu alejhi ve sellem, ušao je u moju odaju i zatekao nekog čovjeka te sam primijetila promjene na crtama njegova lica – kao da je to htio osuditi. Rekla sam: ‘Ovo je moj brat po mlijeku!’ ‘Dobro utvrdite da li vam je neko brat po mlijeku! Mjerodavno je samo ono dojenje koje je proistekla iz gladi djeteta.’ Ona također prenosi i sljedeći hadis: “.Srodstvo po mlijeku ne uspostavlja se uslijed jednog ili dva dojenja. ” Ummul-Fadl, radijallahu anha, kazuje da je neki beduin došao kod Allahovog Vjerovjesnika, sallallahu alejhi ve sellem, i upitao: “Allahov Vjerovjesniče, oženio sam se drugom ženom, a moja prva žena tvrdi da je jednom ili dva puta zadojila moju drugu ženu!” Allahov Vjerovjesnik, sallallahu alejhi ve sellem, reče: “Srodstvo po mlijeku ne uspostavlja se usred jednog ili dva dojenja. ”


Propisi u vezi s poglavljem


Prvo, mjerodavno je (te se njime uspostavlja srodstvo po mlijeku) ono dojenje koje ispuni sljedeće uvjete: prvo, da se radi o djetetu koje se hrani mlijekom, tj. od mlijeka raste i razvija se; i, drugo, da isto to dijete pet puta zadoji određenu ženu – dva ili tri dojenja nisu dovoljna da bi se uspostavilo srodstvo po mlijeku, a to je potvrđeno hadisom Aiše, radijallahu anha.


Drugo, učenjaci se razilaze o pitanju dojenja nakon što dijete napuni dvije godine. Ispravno je da se nakon što dijete napuni dvije godine ne uspostavlja srodstvo po mlijeku, jer se završio period dojenja koji je predviđen kur'anskim ajetom: “Majke neka doje djecu svoju pune dvije godine onima koji žele da dojenje potpuno bude.” (El-Bekara, 233) A kada se radi o predanju u vezi sa Salimom, Ebu Huzejfinim štićenikom, ono kao olakšica vrijedi onim ljudima koji se nalaze u položaju u kojem se nalazio Salim, a nije pravilo koje važi za sve ljude.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


